**МЕЖДУИНСТИТУЦИОНАЛЕН ПЛАН ЗА ДЕЙСТВИЕ**

**за превенция на агресията и за засилване на сигурността в образователните институции**

|  |  |  |  |
| --- | --- | --- | --- |
| **№** | **Краткосрочни мерки – до края на 2017 година** | **Срок** | **Отговорни институции** |
| 1. | Изготвяне на проект за изменение и допълнение на Наредба № 3/2006 г. за здравните кабинети в училищата (определяне на модели за осигуряване на медицинското обслужване в детските градини и училищата – чрез спешната помощ, чрез близки до детските градини и училищата лечебни заведения и други, и при отчитане на местните специфики и потребности). | Юни 2017 г. | МЗ |
| 2. | Изготвяне на информация и провеждане на инструктаж на педагогическите специалисти в детските градини и училищата относно задължително консултиране и начин на взаимодействие с медицинско лице в случай на инцидент в образователната институция. | Май 2017 г. | регионалните управления  на образованието  (РУО) съвместно с регионалните  здравни  инспекции (РЗИ);  директори на училища |
| 3. | Създаване на система за взаимодействие между учителите, учениците и техните лични  лекари. | Май 2017 г. | РУО съвместно с  РЗИ;  директори на училища |
| 4. | Изготвяне и предоставяне на информация на детските градини и училищата за доставчици на социални услуги за деца, които имат ресурс и при необходимост могат да подкрепят педагогическите специалисти в работата им с ученици и техните родители. Поместване на информацията на електронните страници на детските градини, училищата и регионалните управления на образованието. | Май 2017 г. | АСП и ДАЗД;  МОН чрез РУО;  директори на  детски градини и и училища |
| 5. | Изготвяне и предоставяне на детските градини и училищата на информация за добри практики на взаимодействие с родители, които не сътрудничат на педагогическите специалисти, за намиране на съвместни решения в най-добрия интерес на децата. | Май 2017 г. | ДАЗД и АСП;  МОН чрез РУО;  директори на детски градини и училища |
| 6. | Изготвяне на информационен материал в електронен формат – практически насоки за действията, които учители и ученици трябва да предприемат в случай на инцидент, на насилие и в други критични ситуации, и публикуване на материала на електронните страници на училищата и на регионалните управления на образованието. | Май 2017 г. | ДАЗД;  МОН чрез РУО;  директори на училища |
| 7. | Предоставяне на информационни материали – постери, плакати, предназначени за популяризиране сред учениците на Националната телефонна линия за деца  116 111. Оповестяване на информацията за телефонната линия на видно място в училищата. | Април 2017 г. | ДАЗД;  МОН чрез РУО;  директори на училища |
| 8. | Организиране и провеждане на обучения на директори, учители и други педагогически  специалисти за поведение и реакции при инциденти и критични ситуации в образователните институции. | Септември –  декември 2017 г. | МОН чрез НПО,  включително БЧК |
| 9. | Подобряване на институционалните политики, насочени към превенция и  противодействие на насилието – провеждане на беседи, на ролеви игри, открити уроци с участието на родителите, организиране на клубове по интереси от страна на по-големите ученици в подкрепа на учителите за превенция и противодействие на насилието; използване на подхода „връстници обучават връстници“ за популяризиране на правата на децата на закрила срещу насилие и на способите за сигнализиране за насилие. | Септември 2017 г. | директорите на училища с подкрепата на обществените  съвети и ученическото самоуправление |
| 10. | Изменение и допълнение на Наредбата за приобщаващото образование с ПМС. | Септември 2017 г. | МОН и МС |
| 11. | Подобряване на координацията между институциите чрез създаване на координационни съвети на областно равнище за засилване на превантивната работа с цел недопускане на насилие в училищата. | Декември 2017 г. | РУО, РЗИ,  структури на  МВР, отдели за  закрила на детето в дирекциите за  социално подпомагане, местни комисии за борба срещу противообществените прояви на малолетните и непълнолетните, доставчици  на социални услуги в общността с  подкрепата и на НПО |
| 12. | Осигуряване на необходимите средства във връзка с прилагането на Наредбата за приобщаващо образование и на одобрените промени в Наредба № 3/2006 г. на МЗ. | Декември 2017 г. | МЗ и МФ |
|  |  |  |  |
| **№** | **Средносрочни мерки – до края на 2018 година** | **Срок** | **Отговорни институции** |
| 1. | Осигуряване на достъп на всяко дете и ученик до подкрепа от психолог и/или педагогически съветник в детските градини и училищата. | Декември 2018 г. | МОН и МФ;  директорите на  детски градини и училища |
| 2. | Осигуряване и прилагане на система за охрана и видеонаблюдение в детските градини и училищата. | Постоянен | НСОРБ, МВР, МФ, директорите на  детски градини и училища |
| 3. | Организиране и провеждане но обучения на педагогическите специалисти за оказване  на първа помощ на деца и ученици. | Ноември 2018 г. | МОН чрез РЗИ и  БЧК |
| 4. | Организиране и провеждане на обучения на педагогически специалисти за работа с деца с емоционално-поведенчески проблеми, за справяне с агресията в училище и за противодействие на тормоза, включително на кибертормоза. | Ноември 2018 г. | МОН, висши училища,  НПО, МВР |
| 5. | Определяне на психолози на областно ниво за работа по превенция на насилието по заявка  на детските градини и училищата, като за целта се използва и ресурса на доставчиците  на социални услуги. | Септември 2018 г. | МОН чрез РУО, АСП,  НСОРБ |
| 6. | Създаване на правила за включване на обществените съвети и родителите в дейностите по превенция на насилието и в работата с ученици с емоционално-поведенчески проблеми. | Септември 2018 г. | директорите на училища, РУО |
| 7. | Увеличаване на заниманията по интереси в училищата за превенция на насилието и за  преодоляване на проблемното поведение на учениците. | Постоянен | МОН, МФ, РУО, директорите на училища с подкрепата  и на НПО |
| 8. | Определяне на правила за работа на детските градини и училищата с отделите за закрила  на детето по отношение на дейностите за превенция на риска от отпадане от училище, за превенция на насилието и за взаимодействие с родителите. | Септември 2018 г. | Директори на детски градини и училища, РУО, дирекции за социално подпомагане/отдели за закрила на детето |
| 9. | Провеждане на дълбочинно изследване – на законодателството, на връзките между училището, семейството и социалните служби и услуги и др. | Декември 2018 г. | омбудсман, ДАЗД, МТСП, МОН, АСП, УНИЦЕФ |
| 10. | Засилване на работата с доставчиците на медийни услуги и с регулатора СЕМ за популяризиране на правата на детето, на добри практики за противодействие на агресията  и за нулева толерантност към насилието. | Постоянен | МОН, МТСП, ДАЗД, АСП, НСОРБ, СЕМ |